5. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Γ1/1429 της Μαρτ. /24 Ιουν. 1972 (ΦΕΚ Β΄ 454) Περί χρήσεως τριχοβαφών και συναφών ιδιοσκευασμάτων. Έχοντες υπ΄ όψιν: α)Τον Α.Νόμον υπ΄ αριθ. 2520/1940/ΦΕΚ 273/4.9.1940 “περί Υγειονομικών Διατάξεων” (άρθρ.1). β)Το από 3.1.1951 Β.Δ/μα “περί τροποποιήσεως και συμπληρώσεως των διατάξεων, περί καλλυντικών ιδιοσκευασμάτων” (ΦΕΚ 5/5.1.1951 τεύχ. Α΄). γ)Το από 11.10.1953 Β.Δ/μα “περί πωλήσεως και χρησιμοποιήσεως τριχοβαφών κλπ.”. δ)Το άρθρ. 65 παρ. 14 του εν ισχύϊ υγειονομικού κανονισμού “περί Κουρείων και Κομμωτηρίων”, ως ετροποποιήθη και συνεπληρώθη δια της υπ΄ αριθ. Γ1γ/6001/19.5.1967 Υγειονομικής διατάξεως (ΦΕΚ 360/1967 τεύχ. Β΄). ε)Την υπ΄ αριθ. Γ1γ/6428 της 25.5.1967 (ΦΕΚ 375/8.6.67 τεύχ. Β΄) “περί όρων λειτουργίας εργαστηρίων αισθητικής” άρθρ. 2. ς)Τας υπ΄ αριθ. 17982/εγκ. 720/1968 και Γ9/15480/75/1970 εγκυκλίους διαταγάς της Διευθύνσεως Φαρμ. και Φαρμακείων “περί διαθέσεως τριχοβαφών”. ζ)Το υπ΄ αριθ. 25/20.1.1972 σχετικόν υπόμνημα του Σωματείου Καταστηματαρχών Κουρέων - Κομμωτών Θεσσαλονίκης και προαστείων (Ο Άγιος Δημήτριος). η)Την από 15.3.1972 εισήγησιν της παρ. ημίν Δ/νσεως Δημοσίας Υγιεινής επί του εν προκειμένω θέματος, αποφασίζομεν: Εκδίδομεν την κάτωθι Υγειονομικήν διάταξιν, ης την εκτέλεσιν ανατίθεμεν εις τας Κρατικά Υγειονομικά και αστυνομικά όργανα. Άρθρ.1.-Οι κατωτέρω ορισμοί δέον όπως χρησιμοποιούνται δια την ερμηνείαν και εφαρμογήν της παρούσης υγειονομικής διατάξεως: 1.Τριχοβαφαί είναι, τα καλλυντικά ιδιοσκευάσματα τα χρησιμοποιούμενα προς ενίσχυσιν της τριχοφυϊας η την βαφήν, την βοστρύχωσιν και την περιποίησιν του τριχωτού της κεφαλής του ανθρώπου, ων η πώλησις και κυκλοφορία επιτρέπεται κατόπιν νομίμου αδείας. 2.Χρησιμοποιούντες τοιαύτα σκευάσματα, είναι οι Κουρείς, οι Κομμωταί και οι Αισθητικοί-πρακτικοί, οίτινες εντός ομοειδών καταστημάτων η εργαστηρίων, ασχολούνται με την βαφήν και περιποίησιν της κόμης των πελατών, δια των εν τη προηγουμένη παραγράφω σκευασμάτων. Άρθρ.2.-Οι εν τω προηγουμένω άρθρω χρησιμοποιούντες τριχοβαφάς, δέον να είναι κάτοχοι πτυχίου ανεγνωρισμένης υπό του Κράτους Σχολής Κομμωτών η Αισθητικής-Πρακτικής. Άρθρ.3.-Οι νυν ασκούντες τα εν παρ. 2 του άρθρ. 1 επαγγέλματα και χρησιμοποιούντες τα περί ων ο λόγος ιδιοσκευάσματα, υποχρεούνται όπως, εντός 6μήνου χρονικού διαστήματος από της δημοσιεύσεως της παρούσης, εφοδιασθούν δι΄ ειδικής αδείας χορηγουμένης υπό των κατά τόπους Διευθύνσεων και Τμημάτων Κοιν. Υπηρεσιών η Κέντρων Κοινων. Πολιτικής, μετά προηγουμένην εξέτασιν ενώπιον επιτροπής συγκροτηθησομένης κατόπιν αποφάσεως του οικείου Νομάρχου, και αποτελουμένης: 1.Εκ του υπηρετούντος παρά ταις ως άνω υπηρεσίαις ιατρού υγιεινολόγου η του νομίμου αυτού αναπληρωτού. 2. Του Διευθυντού του οικείου Αστυνομικού Τμήματος η του αναπληρωτού αυτού και 3. Εξ ενός πτυχιούχου Κομμωτού η αισθητικού προτεινομένου υπό του επαγγελματοβιοτεχνικού Επιμελητηρίου της περιφερείας. Η ισχύς του άρθρ. 3 παρετάθη μέχρι 31 Μαρτ. 1975 δια της υπ΄ αριθ. Γ1/7908 της 28 Σεπτ. /7 Οκτ. 1974 (ΦΕΚ Β΄ 983) αποφ. Υπ. Κοινων. Υπηρεσιών. Επανήχθη εν ισχύϊ δια της υπ΄ αριθ. Γ1/3430 της 7 Ιουλ. /9 Αυγ. 1975 (ΦΕΚ Β΄ 852) αποφ. Υπ. Κοινων. Υπηρεσιών και δια χρονικόν διάστημα ενός εξαμήνου από της δημοσιεύσεως της αποφάσεως ταύτης εις την Εφημερίδα της Κυβερνήσεως. Άρθρ.4.-1.Η χρήσις των τριχοβαφών θα γίνεται συμφώνως προς τας περικλειομένας εντός του περιβλήματος του ιδιοσκευάσματος οδηγίας και κατόπιν δοκιμής αυτών επί του δέρματος η επί μικρού τμήματος του τριχωτού της κεφαλής του πελάτου. 2.Συναφώς προς τα ανωτέρω, καθορίζομεν ως υποχρεωτικήν την ανάρτησιν εις περίοπτον θέσιν του καταστήματος, δηλώσεως με ευκρινή στοιχεία ύψους τουλάχιστον ενός εκατοστομέτρου, περιλαμβανούσης τα εξής: “Η χρησιμοποίησις των τριχοβαφών και λοιπών  σκευασμάτων,   προς   χρήσιν   της   κεφαλής,    των (Αντί για τη σελ. 640,27(β) Σελ. 640,27(γ) Τεύχος 1308 Σελ. 91 Αισθητικοί 34.Ζ.λ.4-5 περιεχόντων δηλητηριώδεις ουσίας, δύναται να προκαλέση σοβαράς βλάβας επί ωρισμένων ατόμων. Η δοκιμή αποτελεί προληπτικόν μέτρον επιτρέπον την πρόληψιν τοιούτων ατυχημάτων. Η δοκιμή αύτη είναι υποχρεωτική ακόμη και δια τα άτομα εκείνα, τα οποία έχουν κάμει ήδη χρήσιν επί τριχοβαφής άνευ απευκταίου. Είναι απαραίτητον, όπως μετά την χρήσιν της τριχοβαφής γίνη άμεσος απόπλυσις της κόμης με προϊόν εξουδετερώσεως”. Άρθρ.5.-Οι παραβάται της παρούσης, διώκονται και τιμωρούνται με τας εν άρθρ. 10 του από 17.9.53.Β.Δ/τος (ΦΕΚ 343/10.12.1953) προβλεπομένας ποινάς, εκτός εάν δια των οικείων διατάξεων του Ποινικού Κώδικος τιμωρούνται πλέον αυστηρώς. Άρθρ.6.-Η ισχύς της παρούσης εχούσης εφαρμογήν καθ΄ άπασαν την επικράτειαν, άρχεται από της δημοσιεύσεώς της εις την Εφημερίδα της Κυβερνήσεως. 